Tumulus op der Schanz
Den Tumulus op der Schanz ass e Grafhiwwel (Tumulus) vun engem keltesche Chef oder Prënz aus der Fréilatène-Zäit (ëm 430 v. Chr.), deen un der Limitt vun der Uertschaft Altréier (Schanz), um Flouer Néngtgendeel läit.

En huet en Duerchmiesser vu ronn 50 m an eng Héicht vu 5 m.

Bei enger archeologescher Noutgruewung 1972 goufen ë. a. eng etruskesch Urn aus Bronze, e sougenannte Stamnos, fonnt, mat verkuelte Schanke vun engem eelere Mann dran, weiderhin eng opwänneg dekoréiert Fibel, e gëllene Brasseli an e 75 cm laangt Schwäert. Mat Hëllef vun enger dendrochronologescher Analys vun engem Stéck Eechenholz ënner der Urn konnt den Urspronk vum Tumulus op ongeféier 430 v. Chr. festgeluecht ginn. Dësen Datum gouf allerdéngs e puermol reviséiert soudatt näischt Geneeës gewosst ass 

De 24. Oktober 2017 gouf d'Plaz vum Tumulus op d'Lëscht vum Zousazinventaire vun de klasséiere Monumenter agedroen.

Quell
 Mayer, Christina, 2010, Topographie der Baukultur des Großherzogtums Luxemburg, Band 1: Kanton Echternach. Ministère de la culture, Service des sites et monuments nationaux, ISBN 978-2-495-15120-7, S.138.
 Informatiounstafel beim Tumulus.

Literatur
Gérard Thill: Frühlatènezeitlicher Fürstengrabhügel bei Altrier; in: Hémecht 1972/4, 478-498.
Gérard Thill: La tombe d'Altier; in: Trésors des princes celtes: [exposition aux] Galeries nationales du Grand Palais 20 octobre 1987 - 15 février 1988. Éd. de la Réunion des musées nationaux, Paris 1987, S. 251-254.
Alain Duval: Le tumulus de la Motte Saint-Valentin, à Courcelles-en-Montagne; in: Trésors des princes celtes: expositon aux Galeries nationales du Grand Palais 20 octobre 1987 - 15 février 1988. Éd. de la Réunion des musées nationaux, Paris 1987; Ss. 247-250. An deem Artikel gëtt e Verglach mam Tumulus op der Schanz bei Altréier gemaach. Den Artikel gëtt vum Stéphane Verger als "Duval 1987" zitéiert.
 Paulke, Matthias, 2019: Archäologischer Rundgang durch Luxemburg. Luxemburg, S. 24-25.

Um Spaweck 

Gemeng Bech
Archeologesch Plazen zu Lëtzebuerg
Tumuli
Bech